stanford-oval/wikipedia huggingface dataset:
יוסף משה אייזנברג
חיבוריו

מגיד משנה על משנת חסידים מרבי עמנואל חי ריקי
עטרת יוסף - פירוש על ספר משנת חסידים
ספר קרית ארבע על קריאת שמע
ספר חלוקא דרבנן חידושים על ש"ס
ספר מרכבת המשנה - חידושים על ש"ס ומשנה תורה לרמב"ם
ספר מראה האופנים על חכמת התכונה וקידוש החודש
לקריאה נוספת

ישכר בעריש וייס, יומא דנשמתא בגיליון עלים לתרופה
חיים אריה רייניץ, תולדות אברהם, ה'תש"ס
מגילת יוחסין נדפסה בראש ספרו מרכבת המשנה ובראש ספרו חלוקא דרבנן
הערות שוליים

↑  כך עולה מהסכמותיהם לספרו מגיד משנה.
↑  כפר על יד פינסק.
↑  אנציקלופדיה לחכמי גליציה בערכו.
↑  הקדמה לספר פני יצחק מאת בנו רבי יצחק חריף.
↑  בהסכמה שכתב לספר נכד המחבר רבי אברהם אייזנברג ברכת אברהם.
↑  האדמו"ר רבי יוסף מאיר וייס מספינקא בעל אמרי יוסף בהסכמתו לספר.
↑  האדמו"ר רבי צבי הירש מזידיטשוב מביאו בספרו פרי קודש הילולים.
↑  ספר עשר עטרות מערכת א, אות ח.
↑  ראה הרב פנחס אברהם מייערס והרב יהושע מונדשיין, עלי גיליון, עלים לתרופה.
אברהם אייזנברג

| --- | --- |

 לידה:  ה'תקמ"ב
 פטירה:  ב' בתשרי תקפ"ה (בגיל 42 בערך)
 כינוי:  רבי אברהם אייזנבערג מאוליינאוו
 מדינה:  פולין
 מקום מגורים:  גלינא, אוליינוב
 תקופת הפעילות:  ה'תק"ע–ה'תקפ"ה
 השתייכות:  תנועת החסידות
 רבותיו:  רבי נפתלי צבי מרופשיץ
 חיבוריו:  שו"ת זרע יצחק, תולדות אברהם על הש"ס
 אב:  רבי יצחק חריף
 צאצאים:  רבי יוסף משה אב"ד פראכניק, רבי שמואל דוד מליז'נסק
רבי אברהם אייזנבערג מאוליינאוו היה רב חסידי רבה של אוליינוב.
ביוגרפיה

נולד בשנת ה'תקמ"ב לאביו רבי יצחק חריף, אב"ד סאמבור. רבו היה רבי נפתלי צבי מרופשיץ.
עשר שנים התגוררר בלבוב בשנת ה'תק"ע מונה לרב בגלינא, בשנת ה'תקע"ג עבר לאוליינוב, שם מילא את מקום אחיו רבי יעקב נפתלי אייזנברג ברבנות.
רבי אברהם רצה בעצמו להדפיס את ספריו וקיבל עליהם את הסכמותיהם של רבי ברוך תאומים-פרנקל (מחבר ספר ברוך טעם) ושל רבי משה יהושע השל מטרניגרוד (מחבר ספר ים התלמוד) ורבנים נוספים. אך בפועל לא הספיק להדפיסם. בניסיון נוסף להדפסת הספר אחרי פטירת המחבר, הספר קיבל הסכמות מאדמורי"ם רבים, אבל ההדפסה בפועל היתה רק חמישים ושש שנים לאחר פטירתו.
נפטר בב' תשרי ה'תקפ"ה.
בניו

רבי יוסף משה אב"ד פראכניק
רבי שמואל דוד מליז'נסק, הוציא לאור את ספרי אביו
ספריו

תולדות אברהם על ש"ס, פרמישלא, ה'תרמ"א
שו"ת זרע יצחק
לקריאה נוספת

אהרן שפירא, ימי זיכרון, חלק א', עמ' 11 ואילך.
חיים אריה רייניץ, תולדות אברהם, ה'תש"ס
יצחק אלפסי (חוקר חסידות), אנציקלופדיה לחסידות - אישים - א, בערכו
הערות שולייים

↑  ראה יצחק אלפסי (חוקר חסידות), מאורות מעולם התורה.
מילטון פאדוויי

| --- | --- |
אין תמונה חופשית
 לידה:  5 ביולי 1917
 פטירה:  9 באפריל 1994 (בגיל 76)
 מידע כללי
 מדינה:  ארצות הברית ארצות הברית
 ספורט
 ענף ספורט:  אתלטיקה
 תת-ענף:  קפיצה במוט
מילטון "מילט" פאדווי (באנגלית: Milton "Milt" Padway;‏ 5 ביולי 1917 – 9 באפריל 1994) היה אתלט יהודי-אמריקאי, סגן אלוף ארצות הברית (1944) בקפיצה במוט.
ביוגרפיה

פאדווי נולד וגדל בוויסקונסין, בנם של פאני פאדווי (1879–1952) ומנואל ניקול פאדווי (1876–1947). הוא למד באוניברסיטת ויסקונסין. הוא שירת בצבא בשנת 1942.
ביוגרפיה > 1937

בתחרות שנערכה באיווה סיטי ב-7 במאי 1937 קבע בקפיצה במוט שיא אישי חדש של 4.19 מטר ודורג במקום 18 בעולם בסוף השנה.
ביוגרפיה > 1938

בתחרות שנערכה באוונסטון, אילינוי ב-27 ביוני 1938 קבע בקפיצה במוט שיא אישי חדש של 4.21 מטר ודורג במקום 12 בעולם בסוף השנה.
ביוגרפיה > 1939 > מדליית ארד באליפות ארצות הברית

באליפות ארצות הברית שנערכה בלינקולן, נברסקה ב-1939 זכה במדליית ארד בקפיצה במוט בתוצאה של 4.11 מטר, אחרי ג'ורג' ורוף (אנ') (4.37 מטר) וקורנליוס וורמרדם (אנ') (4.34 מטר).
בתחרות שנערכה בלוס אנג'לס, קליפורניה ב-17 ביוני באותה שנה קבע בקפיצה במוט שיא אישי חדש של 4.31 מטר ודורג בסוף השנה במקום 10 בעולם.
ביוגרפיה > 1940

בתחרות שנערכה ב-1938 קבע בקפיצה במוט תוצאה של 4.26 מטר ודורג במקום 13 בעולם בסוף השנה.
ביוגרפיה > 1941

בתחרות שנערכה באולם בניו יורק ב-8 במרץ 1941 קבע בקפיצה במוט תוצאה של 4.26 מטר
ביוגרפיה > 1944

בתחרות שנערכה באולם בניו יורק ב-5 בפברואר 1944 קבע בקפיצה במוט תוצאה של 4.26 מטר
ביוגרפיה > 1944 > סגן אלוף ארצות הברית

באליפות ארצות הברית שנערכה בניו יורק באותה שנה זכה במדליית כסף בקפיצה במוט בתוצאה של 3.96 מטר ביחד עם דל סמית' וג'ון שמידט, אחרי קורנליוס וורמרדם (4.57 מטר).
ביוגרפיה > 1945

בתחרות שנערכה באולם בניו יורק ב-17 בפברואר 1945 קבע בקפיצה במוט תוצאה של 4.21 מטר.
בתחרות שנערכה בפילדלפיה ב-28 באפריל באותה שנה קבע בקפיצה במוט תוצאה של 4.19 מטר ודורג במקום שלישי בעולם בסוף השנה.
באליפות ארצות הברית שנערכה בניו יורק באותה שנה זכה במדליית ארד בקפיצה במוט בתוצאה של 3.96 מטר בדיח עם ג'ון שמידט ואחרי ר'יצמונד מורקום ורוברט פלפס שקבעו תוצאה של 4.11 מטר.
חיים אישיים

פאדווי היה נשוי להלן מיי (נולדה ב-1927) ולהם נולד בן, ויליאם אלן פאדווי (1957–1990). הוא נפטר ב-9 באפריל 1994, במילווקי ונקבר בבית הקברות ספרינג היל במילווקי.
הערות שוליים

↑  Milton Padway (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מילטון פאדוויי".
פריח אבו מדין (הנכד)

פרייה מוסטפא פרייה אבו מדין המכונה גם אבו מוסטפא (בערבית: فريح أبو مدين; 1 בספטמבר 1944) הוא פוליטיקאי פלסטיני שכיהן כשר המשפטים בממשלות הרשות הפלסטינית.
ביוגרפיה

אבו מדין נולד בעזה למשפחה ממוצא בדואי. סבו, פריח אבו מדין, היה ראש עיריית באר שבע ודיין מפורסם באוכלוסייה הבדואית, שעבר עם משפחתו לעזה אחרי הקמת מדינת ישראל.
אבו מדין כיהן כשר המשפטים הפלסטיני בממשלותיו הראשונה, השנייה והשלישית של יאסר ערפאת. הוא כיהן גם כיו"ר רשות המקרקעין הפלסטינית משנת 2002 עד ליום 20.11.07, אז יצא לגמלאות. הוא גם חבר בחבר הנאמנים של אוניברסיטת חברון.
הערות שוליים

↑  Aref Abu-Rabia, A Bedouin Century: Education and Development Among the Negev Tribes in the 20th Century, Berghahn Books, 2001, ISBN 978-1-57181-832-4. (באנגלית)
פלוצים לא מסריחים ופלוצים כן מסריחים
מה המרכך כביסה המושלם לתינוקות?

המון מחפשים את המרכך המושלם.
אך רק מרכך אחד הוא המושלם ביותר לתינוקות.
יש את תינוקלין יש בדין יש עגליס יש מקסימה ויש כביסכל עוד המון חברות אבל רק אחד המנצח.
עם כל הנתונים המחושבים יצא שבדין ותינוקלין עם הערכים הכי טובים לתינוק.
אז לפי התוצאות כדי להשתמש בבדין גם בגלל הריח וגם בגלל הערכים הטובים.
https://www.jcafekosher.com/he/shop/dry-0991-mrkhkh-khbysh-ltynvkvt-bdyn-960-m-l-9422
עינבר דרור לקס

| --- | --- |
אין תמונה חופשית
 לידה:  25 מאי 1976 (גיל: 48) נתניה
 מקום מגורים:  חדרה
 פעילות בולטת:  אוצרת במוזיאונים היסטוריים
 ידועה בשל:  אוצרת מוזיאון העיר חיפה 2010 - 2020
 השכלה:  M.A בתולדות האמנות, תלמידת דוקטורט
 תפקיד:  מנהלת ואוצרת מוזיאון החאן בחדרה 2025
 בן זוג:  גולן לקס
 מספר צאצאים:  2
עינבר דרור לקס (נולדה ב־25 מאי 1976) אוצרת וחוקרת בתחומי המוזיאולוגיה, האמנות וההיסטוריה הישראלית, פעילה במוזיאונים ומוסדות תרבות בדגש על חיבור של היסטוריה מקומית לקהילה מתוך קריאה מחודשת של אירועי העבר והעלאת שאלות הנוגעות לחברה ולתרבות בישראל. במהלך הקריירה שלה, אצרה דרור לקס למעלה מ-50 תערוכות, ערכה מעל 20 קטלוגים וספרי אמנות. יזמה וניהלה פרויקטים אמנותיים, תרבותיים וחינוכיים במוסדות תרבות שונים. מנכ"לית ואוצרת ראשית במוזיאון החאן בחדרה (2025), מנהלת פיתוח משאבים ושת"פ במחלקת כיכר ביאליק, בתי התרבות של העיר בעיריית תל אביב-יפו (2023 - 2024) ואוצרת ראשית במוזיאון העיר חיפה (2010 - 2020).
קורות חיים

עינבר דרור לקס נולדה בנתניה לדורית וחיים דרור, למדה בתיכון אורט גוטמן וסיימה בהצטיינות מגמת גרפיקה. שירתה במשרד ראש הממשלה ומיד לאחר השחרור התחילה תואר ראשון בחוג לאמנות, מדור יצירה באוניברסיטת חיפה, אותה סיימה בהצטיינות יתרה. בזמן לימודי תואר מוסמך בחוג לתולדות האמנות באוניברסיטת תל אביב, בהנחיית ד"ר דומיניק לוי-אייזנברג, היא החלה לעבוד כאוצרת משנה של ד"ר סורין הלר. במסגרת לימודי מוזיאולוגיה בפקולטה לאמנויות באוניברסיטת תל אביב, היא השלימה סטאז' במוזיאון תל אביב לאמנות בהנחיית פרופ' מרדכי עומר. בין השנים 2006 - 2010 עבדה דרור לקס כאוצרת משנה של ד"ר סורין הלר, מנהל תחום אמנות ומוזיאונים בעיריית רמת השרון. במסגרת תפקידה היא אצרה תערוכות מתחלפות בגלריה לאמנות בבית יד לבנים, רמת השרון.
משנת 2020 היא לומדת לדוקטורט במחלקה לאומניות באוניברסיטת בן-גוריון בנגב, בנושא "מיתוס 'הדו קיום' במוזיאוני עיר בערים מעורבות בישראל", בהנחיית ד"ר רונית מילאנו.
אוצרת מוזיאון העיר חיפה

במשך שתים עשרה שנים, בין 2010 – 2022, כיהנה דרור לקס כאוצרת ראשית במוזיאון העיר חיפה. במהלך כהונתה היא הפכה את המוזיאון למרכז תרבות מוביל ולחלק בלתי נפרד מהחיים התרבותיים של העיר. דרור לקס פיתחה מודל אוצרותי המבוסס על שיתוף פעולה הדוק עם הקהילה המקומית שמאפשר שיח פתוח ומגוון של קולות. הפרויקטים שהובילה תרמו להעצמת קבוצות שונות בעיר וסייעו לחזק את הקשר בין המוזיאון לקהילה. הקו האוצרותי שיצרה התאפיין בגישה אינטרדיסציפלינרית, המשלבת אמנות, היסטוריה, סוציולוגיה ואקטיביזם והוליד תערוכות פורצות דרך.
פעילות בתל אביב

בין השנים 2023 – 2024, הייתה מנהלת תחום פיתוח משאבים ושת"פ במחלקת כיכר ביאליק, בתי התרבות של העיר באגף התרבות, מינהל קהילה תרבות וספורט בעיריית תל אביב-יפו. במהלך שנתיים אלה דרור לקס גיבשה, בשיתוף פעולה עם מנהלי הבתים, אסטרטגיות גיוס ופיתוח משאבים לחמשת בתי התרבות ולמחלקת כיכר ביאליק, וגייסה תקציבים לפרויקטים מורכבים רב-תחומיים.
חדרה

בחודש פברואר 2025 התמנתה עינבר דרור לקס למנהלת ואוצרת ראשית של מוזיאון החאן בחדרה.
פרויקטים ותערוכות נבחרים

2024 - בדיוק כמו שאני – אמנות ותרבות נגישה בכיכר ביאליק. פרויקט משותף של מחלקת כיכר ביאליק, בתי התרבות של העיר, אגף התרבות והאמנויות בעיריית תל אביב – יפו עם עמותת תו המשווה שכלל שלל סדנאות מקצועיות, אירועים והופעות בפיתוח והובלת אמניות ואמנים עם מוגבלויות לרגל ציון היום הבין –לאומי לזכויות אנשים עם מוגבלויות. יוזמת הפרויקט ומנהלת אמנותית שותפה עם יפעת שועה, מנהלת שותפויות ופרויקטים, עמותת תו המשווה .
2022 - מייק ברנט – עד כלות הגוף, מוזיאון העיר חיפה. אוצרת שותפה בתערוכה עם יפעת אשכנזי. יועץ מדעי: יואב קוטנר.
2021 - מה יגידו השכנים? חיים קוויריים בחיפה 1932 – 2007, מוזיאון העיר חיפה, אוצרת שותפה עם חברי פרויקט ההיסטוריה הגאה החיפאית: דותן ברום, יואב זריצקי ועדי סעדה.
2019 - דגל שחור בעיר אדומה, ואדי סליב: 1948- 2019, מוזיאון העיר חיפה, אוצרת שותפה עם גליה אביאני. יועצת מדעית: ד"ר יאלי השש.
2018 - 1948, מוזיאון העיר, חיפה. אוצרת שותפה עם ד"ר מאג'ד ח'מרה.
2018 - לונדון בירושלים, תרבות ברחבי העיר (1917–1948), מגדל דוד, המוזיאון לתולדות ירושלים. אוצרת שותפה עם ליאת מרגלית.
2017 - לאסוף את העבר, אוסף ד"ר ירמיהו (ירי) ושושנה רימון, מקבץ תערוכות, מוזיאון העיר חיפה. אוצרת שותפה עם ליאת מרגלית. יועץ מדעי: פרופ' עוז אלמוג
2016 - אדריכלות ערבית: חיפה (1860- 1930), מוזיאון העיר, חיפה. אוצרת שותפה עם קרן בן הלל. יועץ מדעי: ד"ר רון פוקס.
2016 - בוסתן כיאט, תערוכה משותפת למוזיאון העיר חיפה בגלריה לאמנות בית הגפן – מרכז תרבות ערבי-יהודי. אוצרת שותפה עם קרן בן הלל. יועצת מדעית: ד"ר עדה ויטורינה סגרה.
2015 - אנשי התחתית: חמודי ג'נאם, מוזיאון העיר, חיפה. אוצרת
2015 - פורצלן: הזהב הלבן של אירופה, מוזיאון העיר, חיפה. אוצרת
2014 - בין חיפה ליריחו הערים ההיסטוריות בתצלומיו של זאב אלכסנדרוביץ' (1932 – 1935), מוזיאון העיר, חיפה. אוצרת
2013 - הדר הנעדרת: אדריכלות מודרנית בהדר הכרמל, מוזיאון העיר, חיפה. אוצרת שותפה עם זהר אפרון. יועץ מדעי: ד"ר צפריר פינהולץ.
2012 - בדרך אל הים: אדריכלות בין הכרמל לחוף, מוזיאון העיר, חיפה. אוצרת שותפה עם זהר אפרון. יועץ מדעי: ד"ר צפריר פינהולץ.
2011 - כל העולם במה: מאחורי הקלעים של התיאטרון העירוני הראשון, מוזיאון העיר חיפה. אוצרת
2011 - אולמות מופלאים: בתי הקולנוע החיפאים, אז והיום, מוזיאון העיר חיפה. אוצרת. ייעוץ מדעי: דוד שליט.
2010 - שנות טובות, תולדותיהן של אגרות ברכה לשנה החדשה, מוזיאון העיר חיפה, אוצרת. יועץ מדעי: ד"ר חיים גרוסמן.
2010 - בשירות הוד מלכותו, סיפורה של חיפה המנדטורית, 1947-1918, מוזיאון העיר, חיפה. אוצרת. ייעוץ מדעי: ד"ר תמיר גורן
2010 - שכנות, תערוכת חוצות ותערוכה בגלריה לאמנות בית הגפן, במסגרת אירועי "פסטיבל החג של החגים", וואדי ניסנאס, חיפה. אוצרת שותפה בתערוכות עם עבד עאבדי
2010 - טמיר ליכטנברג, שעה אקדמית, תערוכת יחיד זוכה פרס עודד מסר, מוזיאון ינקו דאדא, עין הוד. אוצרת
2009 - ורד ניסים, Turn off the light Please, תערוכת יחיד לזוכת פרס עודד מסר, מוזיאון ינקו-דאדא, עין הוד. אוצרת
2008 - ביאנלה לאמנים צעירים, רמת השרון, אוצרת משנה
2007 - מאיה אטון, קשר דם, תערוכת יחיד לזוכת פרס עודד מסר 2007 מוזיאון ינקו-דאדא, עין הוד. אוצרת
2006 - Lanterna Magica- אור מטפיזי בצילום ישראלי, מוזיאון בת ים, אוצרת משנה
מאמרים ופרסומים (מבחר)

"כשהקווירים באות למוזיאון" בתוך: מה יגידו השכנים? חיים קוויריים בחיפה 1932 – 2007, קטלוג, מוזיאון העיר, חיפה, 2021, עמ' 9 - 11  (עם חברי פרויקט ההיסטוריה הגאה החיפאית: דותן ברום, יואב זריצקי ועדי סדקה)
"ואדי סליב – כרוניקה של הרס ובנייה", בתוך: בדגל שחור בעיר אדומה, ואדי סליב: 1948- 2019, קטלוג, מוזיאון העיר, חיפה, 2021, עמ' 5 - 9 (עם גליה אביאני)
"הקולות של 48" בתוך: 1948, קטלוג, מוזיאון העיר, חיפה, 2018, עמ' 5 - 8
ליאת מרגלית, עינבר דרור-לקס, לונדון בירושלים : תרבות ברחבי העיר, ירושלים: מגדל דוד - המוזיאון לתולדות ירושלים, תשע"ח (2018) ספר התערוכה
"אוסף רימון: תשוקות פרטיות, אינטרס לאומי", בתוך: לאסוף חיפה, מאוסף ד"ר ירמיהו (ירי) ושושנה רימון . קטלוג, מוזיאון העיר, חיפה, 2017, עמ' 9 - 11 (עם ליאת מרגלית)
"הקולות של חיפה - על תפקידו של מוזיאון העיר", אתרים - המגזין, המועצה לשימור אתרי מורשת בישראל, 6 דצמבר 2016, עמ' 143–150
פיסול חוצות בחיפה, הוצאת עיירת חיפה, 2012 (עורכת)
"סוף עונת הזהבים" בתוך: שנות טובות: תולדותיהן של איגרות ברכה לשנה החדשה, קטלוג, מוזיאון העיר, חיפה, 2011, עמ' 5 - 7
משפחה

דרור לקס נשואה לגולן לקס, יזם ופעיל חברתי לנגישות ושילוב אנשים עם מוגבלויות בחברה, ממקימי המיזם Winwork 'מנגישים את עולם העסקים'. הם גרים בחדרה והורים לשני ילדים.
ראו גם

מוזיאון החאן
מוזיאון העיר חיפה
הערות שוליים

1 2  וואלה כסף, נבחרה מנכ"לית ואוצרת ראשית החדשה למוזיאון ה"חאן" חדרה, באתר וואלה, ‏5 במרץ 2025
1 2  גאלה רחמילביץ', האמנים שמפילים גבולות: פרויקט "בדיוק כמו שאני" בכיכר ביאליק, באתר מעריב, ‏10 בדצמבר 2024
1 2  חגית הורנשטיין, אחרי 12 שנים: האוצרת הראשית של מוזיאון העיר חיפה עוזבת את תפקידה, באתר כל בו חיפה והקריות, ‏17 ביולי 2022
↑  רותי קדוש, 47 שנה לאחר מותו: מוזיאון העיר חיפה משיק תערוכה המוקדשת למייק ברנט, באתר מעריב, ‏9 במאי 2022
↑  מוזיאוני חיפה, "מה יגידו השכנים?" • סיפורה של הקהילה הגאה בחיפה • תערוכה ראשונה מסוגה בישראל – מוזיאון העיר, באתר חי פה, ‏17 בפברואר 2021
↑  נעמה ריבה, "היתה פה קבוצה של מבוגרים ואחת האורחות שאלה אותי 'מה זה קווירים?'", באתר הארץ, ‏7 במרץ 2021
↑  גליה אביאני, הצצה לתערוכה: דגל אדום בעיר אדומה – ואדי סליב 2019-1948, באתר פוליטיקלי קוראת, ‏21 בנובמבר 2019
↑  שאול סתר, אז מה הקשר בין התערוכה במוזיאון העיר חיפה לזו בגלריה פלסטינית פרטית?, באתר הארץ, ‏18 בדצמבר 2018
↑  נעמה ריבה, "1948" במוזיאון חיפה: "גם בתערוכה הביקורתית הזו מפחדים לכתוב את המלה 'נכבה'", באתר הארץ, ‏09 בדצמבר 2018
↑  דפנה יעקובוס רנצר, מוזיאון מגדל דוד: איך נראו חיי התרבות בירושלים תחת שלטון המנדט הבריטי?, באתר כל העיר, ‏8 ביוני 2018
↑  "לונדון בירושלים", תערוכה במגדל דוד, באתר מועצה לשימור אתרי מורשת בישראל (ע"ר), ‏אוקטובר 2018
↑  יעקב בר און, עולם הולך ונעלם: התערוכה שחוזרת לימים שלפני האינטרנט, באתר מעריב, ‏27 ביולי 2017
↑  מיכאל יעקובסון, היא עיר מעורבת, אבל לא פשוט להציג תערוכה על העבר הערבי של חיפה, באתר Xnet, ‏27 באוקטובר 2015
↑  נעמה ריבה, בחזרה אל עברו המפואר של הבוסתן החיפאי שהוזנח, באתר הארץ, ‏20 בספטמבר 2016
↑  מוזיאון העיר חיפה, Between Haifa and Jericho: Historic Cities in the Photographs of Ze'ev Aleksandrowicz, מוזיאוני חיפה, ‏27 ספטמבר 2014
↑  קשת רוזנבלום, ישן חדש | פותחים את הים בחיפה, באתר הארץ, ‏07 בפברואר 2013
↑  שי הרלב, מערבוני ספגטי וסרטים אירוטיים: הקולנוע של פעם בחיפה, באתר הארץ, ‏21 באוקטובר 2011
↑  יעקב בר-און, כשגמלים הסתובבו ברחובות חיפה, באתר news1, ‏20 בנובמבר 2010
↑  לונדון בירושלים, באתר הספריה הלאומית
ריאד עטרי

ריאד עטרי (בערבית: رياض عطاري; 9 במאי 1963) הוא פוליטיקאי ופעיל חברתי פלסטיני. הוא כיהן כשר החקלאות בממשלת הרשות הפלסטינית בראשות מוחמד אשתייה בין השנים 2019 ל-2024. הוא חבר במועצה הלאומית הפלסטינית.
ביוגרפיה

ריאד מוחמד יוסף עטרי נולד בעיירה עראבה בנפת ג'נין בצפון יהודה ושומרון. הוא בעל תואר שני בסוציולוגיה, פיתוח וקביעת מדיניות מאוניברסיטת ביר זית.
הוא היה חבר במועצת הסטודנטים של אוניברסיטת ביר זית, וייצג את החזית הדמוקרטית לשחרור פלסטין בוועדת המעקב אחר פעילות הסטודנטים ובוועדת המעקב אחר הנרדפים ב-1987 בראשות מרואן ברגותי.
ב-1989 השתתף בהקמת האיחוד הדמוקרטי הפלסטיני (FIDA). הוא התמודד בבחירות לפרלמנט הפלסטיני ב-2006 במחוז ג'נין.
ב-13 באפריל 2019, הושבע ריאד עטרי לתפקיד שר החקלאות הפלסטיני בממשלתו של מוחמד אשתייה וכיהן בתפקיד עד 31 במרץ 2024.
הישגים ואבני דרך בבילבורד הוט 100

בילבורד הוט 100
רשימת ההישגים ואבני הדרך בבילבורד הוט 100 כוללת את ההישגים, אבני הדרך והשיאים שנקבעו במרוצת השנים במצעדי הבילבורד (בראשם: בילבורד הוט 100), המפורסמים על ידי מגזין בילבורד. רשימה זו כוללת נתונים שפורסמו החל מ-1 בינואר 1955 ועד היום. את מצעד הבילבורד הוט 100 החלו לפרסם ב-4 באוגוסט 1958, והוא המצעד הפופולרי והחשוב ביותר ברחבי העולם ובארצות הברית בפרט. מעבר למצעד עצמו, מפרסמים מדי עשור את השירים והאמנים המצליחים ביותר בתולדות ההוט 100.
טרם הוקם מצעד הבילבורד הוט 100, פורסמו במגזין בילבורד באופן קבוע ארבעה מצעדים ראשיים עיקריים: "רבי המכר בחנויות", "המושמעים ביותר בג'וקיז", "המושמעים ביותר בג'וקבוקס" ו"הטופ 100". מצעדים אלה, שכללו בין 20 ל-100 שירים, הופסקו בהדרגה בזמנים שונים בין 1957 ל-1958, עד שהבילבורד הוט 100 הוקם באופן רשמי. אף על פי שמבחינה טכנית ארבעת המצעדים הללו אינם חלק מהבילבורד הוט 100, נתונים מסוימים מהם נכללים למטרות חישוביות, וכדי למנוע אפיון לא ברור או מטעה.
כל הנתונים המפורטים שלהלן נדלו מתקופת ההוט 100, אלא אם צוין אחרת (מצעדים שקדמו להוט 100).
הישגים בכל הזמנים

בשנת 2008, לרגל 50 שנה להוט 100, ריכזו בבילבורד דירוג של 100 השירים המצליחים ביותר במצעד במהלך אותן השנים, יחד עם האמנים המצליחים ביותר. בשנת 2013, עודכן המצעד בשנית על ידי מגזין בילבורד, לרגל יום השנה ה-55 של המצעד. בשנת 2015, עודכן המצעד בפעם השלישית. בשנת 2018, עודכנו הדירוגים שוב, לכבוד יום השנה ה-60 של מצעדי הבילבורד. בשנת 2021, בילבורד עדכנו שוב את המצעד כש-"Blinding Lights" במקום הראשון. להלן 10 השירים המובילים ו-10 האמנים המובילים במהלך 60 השנים שאירעו מתחילתו של הקמת המצעד ועד יולי 2018. כמו כן, מוצגים האמנים בעלי מרבית השירים ברשימת 100 השירים המצליחים ביותר בכל הזמנים מצעד הבילבורד הוט 100.
הישגים בכל הזמנים > 10 השירים המובילים בכל הזמנים (1958–2021)

| מקום | שיר | שנה | אמנ/ית | שיא ומשך |
| --- | --- | --- | --- | --- |
| 1 | "Blinding Lights" | 2019 | דה ויקנד | מקום 1 במשך 4 שבועות |
| 2 | "The Twist" | 1960, 1961 (ה"ח) | צ'אבי צ'קר | מקום 1 במשך 3 שבועות |
| 3 | "Smooth" | 1999 | סנטנה בהשתתפות רוב תומאס | מקום 1 במשך 12 שבועות |
| 4 | "Mack the Knife" | 1959 | בובי דארין | מקום 1 במשך 9 שבועות |
| 5 | "Uptown Funk" | 2015 | מארק רונסון בהשתתפות ברונו מארס | מקום 1 במשך 14 שבועות |
| 6 | "How Do I Live" | 1997 | ליאן ריימס | מקום 2 במשך 4 שבועות |
| 7 | "Party Rock Anthem" | 2011 | למפאו בהשתתפות לורן בנט וגון-רוק | מקום 1 במשך 6 שבועות |
| 8 | "I Gotta Feeling" | 2009 | הבלאק אייד פיז | מקום 1 במשך 14 שבועות |
| 9 | "Macarena (Bayside Boys mix)" | 1996 | לוס דל ריו | מקום 1 במשך 14 שבועות |
| 10 | "Shape of You" | 2017 | אד שירן | מקום 1 במשך 12 שבועות |
הישגים בכל הזמנים > 10 האמנים המובילים בכל הזמנים (1958–2021)

| מקום | אמנ/ית |
| --- | --- |
1: הביטלס
2: מדונה
3: אלטון ג'ון
4: אלביס פרסלי
5: מריה קארי
6: סטיבי וונדר
7: ג'נט ג'קסון
8: מייקל ג'קסון
9: ויטני יוסטון
10: ריהאנה
הישגים בכל הזמנים > אמנים עם מרבית השירים ברשימת כל הזמנים (1958–2021)

| מקום | אמנ/ית | שירים (לפי מיקום) |
| --- | --- | --- |
| 3 | פוסט מאלון | "Circles"‏ (19), "Sunflower"‏ (75), "Rockstar‏" (97) |
| 3 | בויז טו מן | "I'll Make Love to You"‏ (24), "One Sweet Day"‏ (43),‏ "End of the Road"‏ (61) |
| 3 | בי ג'יז | "How Deep Is Your Love"‏ (27), "Night Fever"‏ (47), "Stayin' Alive"‏ (66) |
| 3 | פול מקרטני | "Silly Love Songs"‏ (45), "Say Say Say"‏ (50), "Ebony and Ivory"‏ (85) |
| 2 | ברונו מארס | "Uptown Funk"‏ (5), "Just the Way You Are"‏ (91) |
| 2 | הבלאק אייד פיז | "I Gotta Feeling"‏ (8), "Boom Boom Pow"‏ (63) |
| 2 | אד שירן | "Shape of You"‏ (10), "Perfect"‏ (62) |
| 2 | הביטלס | "Hey Jude"‏ (13), "I Want to Hold Your Hand"‏ (54) |
| 2 | מריה קארי | "We Belong Together"‏ (15), "One Sweet Day"‏ (43) |
| 2 | דיאנה רוס | "Endless Love"‏ (20), "Upside Down"‏ (89) |
| 2 | אנדי גיב | "I Just Want to Be Your Everything"‏ (33), "Shadow Dancing"‏ (55) |
| 2 | מרווין גיי | "Let's Get It On"‏ (46), "I Heard It Through the Grapevine"‏ (93) |
| 2 | מייקל ג'קסון | "Say Say Say"‏ (50), "Billie Jean"‏ (95) |
| 2 | פארל ויליאמס | "Blurred Lines"‏ (57), "Happy"‏ (88) |
| 2 | אלטון ג'ון | "Candle in the Wind 1997"‏ (58), "That's What Friends Are For"‏ (87) |
| 2 | סטיבי וונדר | "Ebony and Ivory"‏ (85), "That's What Friends Are For"‏ (87) |
אבני דרך של שירים > מרבית השבועות במקום השני (כולל שהייה במקום הראשון)

| מספר השבועות | אמנ/ית | שיר | שנה | מספר שבועות במקום הראשון | מקור |
| --- | --- | --- | --- | --- | --- |
| 15 | ברנדה לי | "Rockin' Around The Christmas Tree" | 2019-2025 | 3 |  |
| 14 | דה קיד לארוי וג'סטין ביבר | "STAY" | 2021-2022 | 7 |  |
| 12 | פוסט מאלון ומורגן וולן | "I Had Some Help" | 2024 | 6 |  |
| 11 | ויטני יוסטון | "Exhale (Shoop Shoop)" | 1995-1996 | 1 |  |
| 11 | אוליביה רודריגו | "Good 4 U" | 2021 | 1 |  |
| 11 | סיזה | "Kill Bill" | 2023 | 1 |  |
| 10 | פורינר | "Waiting for a Girl Like You" | 1981-1982 | 0 |  |
| 10 | סילק | "Freak Me" | 1993 | 2 |  |
| 10 | מיסי אליוט | "Work It" | 2002-2003 | 0 |  |
| 10 | ברונו מארס | "That's What I Like" | 2017 | 1 |  |
| 10 | בילי אייליש | "Bad Guy" | 2019 | 1 |  |
| 10 | הארי סטיילס | "As It Was" | 2022 | 15 |  |
אבני דרך של שירים > מרבית השבועות במקום השני (מבלי להגיע למקום הראשון)

| מספר השבועות | אמנ/ית | שיר | שנה | נמנע מלהגיע למקום הראשון על ידי |
| --- | --- | --- | --- | --- |
| 10 | פורינר | "Waiting for a Girl Like You" | 1981-1982 | "Physical" (אוליביה ניוטון-ג'ון), "I Can't Go for That (No Can Do)" (הול ואוטס) |
| 10 | מיסי אליוט | "Work It" | 2002-2003 | "Lose Yourself" (אמינם) |
| 9 | דונה לואיס | "I Love You Always Forever" | 1996 | "Macarena (Bayside Boys mix)" (לוס דל ריו) |
| 9 | שאניה טוויין | "You're Still the One" | 1998 | "Too Close" (נקסט), "The Boy Is Mine" (ברנדי ומוניקה) |
| 8 | שי | "If I Ever Fall in Love" | 1992-1993 | "How Do You Talk to an Angel" (דה הייטס), "I Will Always Love You" (ויטני יוסטון) |
| 8 | דברה קוקס | "Nobody's Supposed to Be Here" | 1998-1999 | "I'm Your Angel" (סלין דיון ואר. קלי), "Have You Ever?" (ברנדי) |
| 8 | בריאן מקנייט | "Back at One" | 1999-2000 | "Smooth" (סנטנה בהשתתפות רוב תומאס) |
| 8 | מריו וינאנס בהשתתפות אניה ופי. דידי | "I Don't Wanna Know" | 2004 | "Yeah!" (אשר בהשתתפות ליל ג'ון ולודאקריס), "Burn" (אשר) |
| 8 | אד שירן | "Thinking Out Loud" | 2015 | "Uptown Funk" (מארק רונסון בהשתתפות ברונו מארס) |
| 8 | פיוצ'ר בהשתתפות דרייק | "Life Is Good" | 2020 | "The Box" (רודי ריץ') |
| 8 | לוק קומבס | "Fast Car" | 2023 | "Last Night" (מורגן וולן), "Rich Men North Of Richmond" (אוליבר אנטוני), "I Remember Everything" (זאק בריאן וקייסי מאסגרייבס) |
אבני דרך של שירים > מרבית השבועות במקום הראשון והשני

| מספר השבועות | אמנ/ית | שיר | שנה | מקור |
| --- | --- | --- | --- | --- |
| 25 | הארי סטיילס | "As It Was" | 2022 |  |
| 25 | מריה קארי | "All I Want For Christmas Is You" | 2019–2025 | [דרוש מקור] |
| 24 | שאבוזי | "A Bar Song (Tipsy)" | 2024-2025 | [דרוש מקור] |
| 21 | דה קיד לארוי וג'סטין ביבר | "Stay" | 2021–2022 |  |
| 21 | מורגן וולן | "Last Night" | 2023 | [דרוש מקור] |
| 19 | ליל נאז X | "Old Town Road" | 2019 |  |
| 18 | מארק רונסון בהשתתפות ברונו מארס | "Uptown Funk" | 2015 |  |
| 18 | פוסט מאלון ומורגן וולן | "I Had Some Help" | 2024 | [דרוש מקור] |
| 17 | לואיס פונסי ודדי יאנקי בהשתתפות ג'סטין ביבר | "Despacito" | 2017 |  |
| 17 | ברנדה לי | "Rockin' Around The Christmas Tree" | 2019-2025 | [דרוש מקור] |
| 16 | מריה קארי ובויז טו מן | "One Sweet Day" | 1995–1996 |  |
| 16 | מריה קארי | "We Belong Together" | 2005 |  |
| 16 | הבלאק אייד פיז | "I Gotta Feeling" | 2009 |  |
| 16 | אד שירן | "Shape of You" | 2017 |  |
אבני דרך של שירים > מרבית השבועות בשלישייה הפותחת

| מספר השבועות | אמנ/ית | שיר | שנה | מקור |
| --- | --- | --- | --- | --- |
| 29 | הארי סטיילס | "As It Was" | 2022 |  |
| 28 | מריה קארי | All I Want For Christmas Is You | 2019-2025 | [דרוש מקור] |
| 26 | מורגן וולן | "Last Night" | 2023 | [דרוש מקור] |
| 26 | שאבוזי | "A Bar Song (Tipsy)" | 2024-2025 | [דרוש מקור] |
| 24 | ברנדה לי | "Rockin' Around the Christmas Tree" | 2019-2025 |  |
| 23 | דה קיד לארוי וג'סטין ביבר | "Stay" | 2021–2022 |  |
| 22 | מיילי סיירוס | "Flowers" | 2023 |  |
| 21 | מארק רונסון בהשתתפות ברונו מארס | "Uptown Funk" | 2015 |  |
| 21 | הצ'יינסמוקרס בהשתתפות הלסי | "Closer" | 2016 |  |
| 21 | דה ויקנד | "Blinding Lights" | 2020–2021 |  |
| 20 | ליל נאז X | "Old Town Road" | 2019 |  |
| 20 | פוסט מאלון ומורגן וולן | "I Had Some Help" | 2024 | [דרוש מקור] |